**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  3 – 9 – 2024

**ΑΜΑΡΟΥΣΙΟΥ Αρ. Πρ.:** 224

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Δ/νση Π. Ε. Β΄ Αθήνας**

**Κοινοποίηση: ΥΠΑΙΘΑ, Περιφερειακή Δ/νση Π. & Δ. Εκπ/σης Αττικής, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΚΑΤΑΓΓΕΛΙΑ**

**για την απόκρυψη – μη εμφάνιση των κενών για τις τοποθετήσεις των αναπληρωτών εκπαιδευτικών παράλληλης στήριξης της Β΄ Δ/νσης Π. Ε. Αθήνας**

Το Δ. Σ. του Συλλόγου Εκπ/κών Π. Ε. Αμαρουσίου ΚΑΤΑΓΓΕΛΛΕΙ ως απαράδεκτη και παράνομη την ενέργεια της Διεύθυνσης Π. Ε. Β΄ Αθήνας και του ΠΥΣΠΕ Β΄ Αθήνας σύμφωνα με τις οποίες, μέχρι στιγμής, δεν έχουν ανακοινωθεί πλήρως και με βάση τις δηλώσεις των Διευθυντών – Προϊσταμένων των σχολικών μονάδων τα κενά παράλληλης στήριξης των σχολικών μονάδες της Δ/νσης Π. Ε. Β΄ Αθήνας προκειμένου να τα δηλώσουν στις αιτήσεις τοποθέτησής τους οι αναπληρωτές εκπαιδευτικοί της Β΄ Δ/νσης Π. Ε. Αθήνας.

Είναι απαράδεκτο να αναρτώνται προς κάλυψη τα μισά από τα δηλωθέντα κενά παράλληλης στήριξης σε κάποια σχολεία και νηπιαγωγεία ενώ, ακόμα χειρότερα, για κάποιες σχολικές μονάδες δεν αναρτήθηκαν καθόλου κενά προς κάλυψη ενώ υπήρχαν και είχαν δηλωθεί.

Με τις ενέργειές της αυτές η Δ/νση Π. Ε. Β΄ Αθήνας παραβιάζει την κείμενη νομοθεσία και την ισοπολιτεία περί τοποθετήσεων των αναπληρωτών εκπαιδευτικών, αφού κάποιοι αναπληρωτές που προσλαμβάνονται τώρα θα αναγκαστούν να τοποθετηθούν σε κενά που θα μπορούσαν να καταλάβουν άλλοι συνάδελφοί τους που βρίσκονται πιο πίσω στον πίνακα των αναπληρωτών εφόσον αποκρύπτονται κενά που υπάρχουν και θα καλυφθούν στο μέλλον, γεγονός που αποδεικνύει για άλλη μια φορά την διοικητική κατάρρευση και διάλυση στην οποία ευρίσκεται η Δ/νση Π. Ε. Β΄ Αθήνας.

Επιπρόσθετα είναι αδιανόητο να μην εμφανίζονται καθόλου τα κενά παράλληλης στήριξης ορισμένων σχολικών μονάδων της Δ/νσης Π. Ε. Β΄ Αθήνας, διότι αυτό έχει άμεση συνέπεια στην εύρυθμη λειτουργία των σχολικών μονάδων αυτών που η έναρξη του σχολικού έτους θα τις βρει χωρίς καθόλου εκπαιδευτικούς παράλληλης στήριξης.

Καλούμε την Δ/νση Π. Ε. Β΄ Αθήνας να αναρτήσει άμεσα όλα τα κενά εκπαιδευτικών παράλληλης στήριξης με βάση τις δηλώσεις των Διευθυντών – Προϊσταμένων των σχολικών μονάδων της Δ/νσης Π. Ε. Β΄ Αθήνας.

Καλούμε το Δ. Σ. της Δ. Ο. Ε. να επιληφθεί του θέματος.

